1994R3122 — FI — 01.01.2007 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 3122/94, annettu 20 päivänä joulukuuta 1994, vientitukea saavia maataloustuotteita koskevan riskinarvioinnin perusteista (EYV L 330, 21.12.1994, p.31)

Muutettu:









▼B

KOMISSION ASETUS (EY) N:o 3122/94,

annettu 20 päivänä joulukuuta 1994,

vientitukea saavia maataloustuotteita koskevan riskinarvioinnin perusteista







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukea tai muita taloudellisia suorituksia saavien maataloustuotteiden viennin yhteydessä suoritettavasta valvonnasta 12 päivänä helmikuuta 1990 annetun neuvoston asetuksen (ETY) N:o 386/90 ( 1 ), sellaisena kuin se on muutettuna asetuksella (EY) N:o 163/94 ( 2 ), ja erityisesti sen 6 artiklan, sekä katsoo, että sekä katsoo, että kyseisen asetuksen 3 artiklan 2 kohdan toisessa luetelmakohdassa säädetään, että tuotealakohtainen 5 prosentin tarkastusaste voidaan korvata kaikkia aloja koskevalla 5 prosentin tarkastusasteella, jos jäsenvaltio soveltaa fyysisesti tarkastettavien tavaroiden valintajärjestelmää riskiarvioinnin perusteella 2 prosentin vähimmäisastetta noudattaen; on aiheellista keventää tarkastusastetta liitteeseen II kuulumattomien tuotteiden osalta, on tarpeen määritellä valintaperusteet asetuksen (ETY) N:o 386/90 6 artiklassa säädettyä menettelyä noudattaen, on tarpeen ottaa käyttöön nämä perusteet ennen tammikuun 1 päivää 1995 ottaen huomioon, että asetuksen (ETY) N:o 386/90 3 artiklan 2 kohdan uudessa toisinnossa säädetään riskinarvioinnin soveltamisesta tästä päivästä, vilpin torjumista koskevassa komission strategisessa ohjelmassa korostetaan riskinarvioinnin tehostettua käyttöä, erityisesti tietokantojen käytön perusteella; tässä ohjelmassa korostetaan erityisesti komission ja jäsenvaltioiden välistä yhteistyötä ja varmistetaan, että kyseiset toimet toteutetaan äärimmäistä hienotunteisuutta noudattaen, nämä toimenpiteet ovat tarpeelliset ja tarkoituksenmukaiset ja niitä on sovellettava yhdenmukaisesti, ja tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON ANTANUT TÄMÄN ASETUKSEN:







1 artikla

Riskinarvioinnilla pyritään kohdistamaan fyysinen tarkastus niihin tavaroihin, luonnollisiin henkilöihin ja oikeushenkilöihin sekä aloihin, jotka muodostavat suurimman riskin. Tätä varten arvioinnissa tunnistetaan riskit ja arvioidaan riskien suuruus fyysisesti tarkastettavien tavaroiden valitsemiseksi.

Jos jäsenvaltiot käyttävät riskiarviointia asetuksen (ETY) N:o 386/90 3 artiklan 2 kohdan toisen luetelmakohdan mukaisesti, ne voivat erityisesti ottaa huomioon tietyn määrän seuraavista perusteista valitakseen sellaisia tavaroita koskevat vienti-ilmoitukset, joille on syytä suorittaa fyysinen tarkastus:

1) tavaran osalta: — alkuperä — laatu — tukinimikkeistön nimiketekstiin liittyvät ominaisuudet — arvo — tullioikeudellinen asema — tariffiointivirheiden vaara — vientituet, jotka liittyvät teknisiin ominaisuuksiin ja tavaran esittämiseen (rasvapitoisuus, vesipitoisuus, lihapitoisuus, tuhkapitoisuus, pakkaus, jne.) — tuote, jolle vientituki myönnetään uudelleen — paljous — näytteille aikaisemmin suoritetut tarkastukset — sitovat tariffitiedot,

2) kauppavaihdon osalta: — kauppojen toistuvuus — poikkeavan kauppavaihdon ilmaantuminen ja/tai uuden kauppavaihdon kehittyminen — kauppavaihdon reitinmuutokset,

3) tukinimikkeistön osalta: — tuen määrä — tuen maksamiseksi useimmin anotut nimikkeistöt — virheiden vaarat teknisiin ominaisuuksiin ja tavaran esittämiseen (rasvapitoisuus, vesipitoisuus, lihapitoisuus, tuhkapitoisuus, pakkaus, jne.) liittyvien vientitukien määrien osalta,

4) viejän osalta: — viejän maine ja luotettavuus — viejän taloudellinen tilanne — uusi viejä — vienti, joka vaikuttaa taloudellisesti perustelemattomalta — aikaisemmat riidanalaiset tapaukset ja erityisesti petokset,

5) rikkomusten osalta: — tietyillä tuotealoilla havaitut tai epäillyt,

6) käytettyjen tullimenettelyjen osalta: — tavanomainen ilmoitusmenettely — yksinkertaistettu ilmoitusmenettely — vienti-ilmoituksen vastaanotto komission asetuksen (ETY) N:o 2454/93 790 ja 791 artiklan mukaisesti ( 3 ),

7) vientituen myöntämistä koskevien yksityiskohtaisten sääntöjen osalta: ▼M2 ————— ▼B — suora vienti — muonitus.

2 artikla

Edellä 1 artiklassa tarkoitettuja perusteita sovellettaessa toimivaltaisten viranomaisten on varmistettava, että salassapitovelvollisuutta noudatetaan ja luottamuksellisuus taataan henkilökohtaisten tietojen osalta, jotka viranomaisilla on hallussaan tai jotka ne saavat tietoonsa missä muodossa tahansa. Viranomaisten on varmistettava erityisesti, että nämä tiedot saavat saman tietosuojan, joka annetaan samanlaisille tiedoille kyseisen maan kansallisessa lainsäädännössä ja yhteisön lainsäädännön vastaavissa säännöksissä.

Näitä tietoja ei saa käyttää muihin kuin tässä asetuksessa säädettyihin tarkoituksiin.

3 artikla

1. Jäsenvaltiot ja komissio arvioivat yhdessä näiden perusteiden luotettavuutta ja tarkoituksenmukaisuutta saatujen kokemusten perusteella mukauttaakseen tarvittaessa valinnan järjestelmää ja muuttujia fyysisten tarkastusten tehokkuuden ja tarkkuuden tehostamiseksi.

2. Jäsenvaltioiden on annettava komissiolle tiedot:

— toteutetuista toimenpiteistä, erityisesti viranomaisille osoitetuista kansallisista ohjeista riskinarviointiin perustuvan valintajärjestelmän soveltamiseksi, ottaen huomioon 1 kohdassa mainitut perusteet,

— erikoistapauksista, jotka saattavat kiinnostaa muita jäsenvaltioita.

3. Jäsenvaltioiden on varmistettava, että keskeinen toimielin sovittaa yhteen riskinarviointia koskevat tiedot.

▼M1 —————

▼B

5 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä tammikuuta 1995 tästä päivästä vastaanotettuihin vienti-ilmoituksiin.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.